als_Latn dik_Latn sag_Latn
Pyetje: Një katolik e pyeti një musliman me çka e bën njeriu veten musliman, ai tha me shahadet. Katoliku i tha: shahadetin e di edhe unë, edhe falem, synet jam bërë. Me çka kishe mundur ta dallosh se nuk është musliman?
Përgjigje: Lavd-falënderimi i takon vetëm Allahut…
Është e vërtetë se njeriu bëhet musliman me shehadet, por jo vetëm duke e shqiptuar atë por duke pranuar dhe besuar atë që nënkupton shehadeti. Pra, një katolik duhet të besojë se vetëm Allahu meriton të adhurohet, lutet, shpresohet…; se Zoti nuk ka lindur e as që ka lindur dikë; me Zotin askush nuk është i barabartë; Isai (Jezusi) është bir i Merjemes dhe rob/ i dërguar i Zotit, të pranojë se Muhamedi është i dërguar i Allahut, të besojë se pejgamber pas Muhamedit nuk ka, të besojë çfarë ai ka lajmëruar, të largohet nga ajo që ka ndaluar dhe ta adhurojë Allahun ashtu siç ai na ka mësuar.
Nëse një jobesimtar, qoftë katolik apo çkado tjetër, e pranon shehadetin me këtë kuptim, atëherë ai mund të quhet musliman.
Pra, nëse katoliku në fjalë e di shehadetin dhe nuk e pranon me këtë kuptim, ai nuk mund të jetë musliman. Nëse ai thotë që falet, e ka për qëllim faljen të cilën ata e bëjnë në forma të tyre dhe jo në mënyrën siç falen muslimanët. Ndërsa për atë pse është i bërë synet, kjo nuk nënkupton se ai është bërë musliman sepse ka edhe prej krishterëve e po ashtu prej çifutëve që bëhen synet, ose ka mundësi të jetë bërë synet për shkak të dobive shëndetësore.
Allahu e udhëzoftë atë njeri kurse myslimanëve u dhëntë dije dhe krenari për ta përfaqësuar këtë fe me dinjitet dhe urtësi.
als_Latn als_Latn als_Latn als_Latn als_Latn als_Latn